Ligija Stalevičienė

Ligija Stalevičienė (1928 m. lapkričio 19 d. Spirakiuose, Piniavos valsčiuje – 2023 m. vasario 2 d.)Ligija Stalevičienė. CEMETY. Nuoroda tikrinta 2024-12-28. – Lietuvos dailininkė tapytoja, menotyrininkė, pedagogė.

 Biografija 
Mokėsi Šiaulių mergaičių gimnazijoje, vėliau Mokytojų seminarijoje. 1967 m. baigė Vilniaus dailės instituto Meno istorijos skyrių, įgijo menotyros specialybę. 1969–1998 m. Šiaulių vaikų dailės mokyklos dėstytoja. Ligija Stalevičienė. Šiaulių Povilo Višinskio viešoji biblioteka

Nuo 1992 m. buvo Lietuvos dailininkų sąjungos narė.

 Kūryba 
Dar 1938 m. jos, dešimtmetės moksleivės, kūrinys „Žiemos vaizdelis“ buvo išspausdintas tuomečiame laikraštėlyje vaikams „Bangelė“. Dalyvavo miesto bei respublikinėse parodose. Surengė septynias personalines akvarelės parodas. Svarbesni darbai: „Žalios bangos“ (1987 m.), „Aleksandrijos pušys“ (1980 m.), „Natiurmortas su obuoliais“ (1986 m.), „Švedės tvenkinys prie Šiaulių“ (1979 m.), triptikas „Obuoliai“ ir kt. Parašė straipsnių menotyros klausimais.

 Šaltiniai 

Kategorija:Lietuvos tapytojai
Kategorija:Lietuvos menotyrininkai
Kategorija:Lietuvos pedagogai